Münnichi park

Luunjas asub Saksa päritolu Luunja mõisaomanike Münnichite ja Nolckenite memoriaalpark, mis rajati 2012. a. Park on rajatud kunagise perekonnakalmistu ning kabeli asukohta, kuhu on maetud 27. oktoobril 1767 surnud Luunja mõisnik, krahv B.C. von Münnich. Krahv oli mitmekülgne mees, kes asus Peeter I kutsel Vene impeeriumi teenistusse. Muuhulgas juhtis ta Paldiski sõjasadama ja Riia kindluse rajamist ning oli lühiajaliselt Venemaa peaminister. Pargis avati rahvusvahelise koostöö tulemusel Vene Föderatsioonist, Viiburi linna lähedalt pärit graniidist tahutud 4-keelne monument 9. augustil 2013. a.